Kun otte Fona-butikker overlever

Oprindeligt var planen kun at lukke 25 af de i alt 56 Fona-butikker i Danmark. Men det står værre til med elektronikkæden end først antaget og kun de butikker, der giver overskud, får lov til at overleve. Det betyder, at der snart kun vil være otte Fona-butikker tilbage – og de syv af dem ligger på Sjælland. Jylland får en enkelt butik mens ale Fona-butikker på Fyn lukker ned. Det skriver Ritzau.

Ifølge nyhedsbureauet bliver Aalborg den eneste by uden for Sjælland, der beholder sin Fona. På Sjælland overlever følgende butikker:

Fona 2000 på strøget
Fona på Trianglen
Fisketorvet
Lyngby Storcenter
Rødovre Centrum
Frederiksbergcenteret
Hørsholm Midtpunkt

De nye lukningsplaner betyder, at Fona afskediger yderligere 280 medarbejdere oven i de 500, der allerede er opsagt.

Kun otte Fona-butikker overlever